b'\n_START_ARTICLE_\n\xc3\x8dndex de Herfindahl\n_START_PARAGRAPH_\nL\'\xc3\x8dndex de Herfindahl o \xc3\x8dndex de Herfindahl i Hirschman (IHH) \xc3\xa9s una mesura, empleada en economia, que informa sobre la concentraci\xc3\xb3 econ\xc3\xb2mica d\'un mercat. O, inversament, la mesura de falta de compet\xc3\xa8ncia en un sistema econ\xc3\xb2mic. Un \xc3\xadndex elevat expressa un mercat molt concentrat i poc competitiu.\n_START_SECTION_\nC\xc3\xa0lcul i exemples\n_START_PARAGRAPH_\nL\'\xc3\xadndex es calcula elevant al quadrat la quota de mercat que cada empresa posseeix i sumant aquestes quantitats.  Els resultats van des de , sent  el nombre total d\'empreses que operen al mercat, es produeix quan totes les empreses tenen la mateixa quota de mercat (compet\xc3\xa8ncia perfecta) a 10.000 (control monop\xc3\xb2lic)._NEWLINE_Per exemple, si es considera un monopoli que controli la totalitat (100%) del mercat. 100 elevat al quadrat () \xc3\xa9s 10.000, donant un \xc3\xadndex de 10 mil. Dues empreses que comparteixin igualment el mercat: 50% del mercat cadascuna:  \xc3\xa9s 5.000 en total, sumant els dos mil cinc-cents de cadascuna. Quatre empreses amb control del mercat de 30%, 30%, 20% i 20% respectivament ens d\xc3\xb3na  + +  +  = 2600._NEWLINE_L\'anterior es pot resumir i expressar matem\xc3\xa0ticament de la seg\xc3\xbcent manera:_NEWLINE_\xc3\x89s a dir: l\'\xc3\xadndex \xc3\xa9s la suma de la fracci\xc3\xb3 del mercat al quadrat de les n empreses que el componen.\n_START_SECTION_\nAplicaci\xc3\xb3 legal\n_START_PARAGRAPH_\nEn el sistema legal dels Estats Units es considera que \xc3\xadndexs de 1000 i 1500 punts reflecteixen una concentraci\xc3\xb3 de mercat moderada. Sobre 2500 punts es considera que el mercat \xc3\xa9s massa concentrat. Fusions i adquisicions que augmentin l\'\xc3\xadndex per sobre 100 punts possibiliten en principi una investigaci\xc3\xb3\xc2\xa0\xe2\x80\x9canti trust\xe2\x80\x9d per part de les autoritats._NEWLINE_A la Uni\xc3\xb3 Europea la preocupaci\xc3\xb3 no \xc3\xa9s tant -en el cas d\'adquisicions o unions d\'empreses- el valor absolut de l\'\xc3\xadndex despr\xc3\xa9s de la uni\xc3\xb3 proposada sin\xc3\xb3 m\xc3\xa9s aviat el percentatge de canvi (Delta) del mateix des d\'aquest punt de vista: \xe2\x80\x9c\xc3\xa9s improbable que la Comissi\xc3\xb3 Europea trobi problemes de compet\xc3\xa8ncia horitzontal en una concentraci\xc3\xb3 que doni lloc a un IHH de 1000 i 2000 i a un delta inferior a 250, o en una concentraci\xc3\xb3 que llenci un IHH superior a 2000 i un delta inferior a 150, tret que es donin circumst\xc3\xa0ncies especials.".\n_START_SECTION_\nRelaci\xc3\xb3 amb altres \xc3\xadndexs econ\xc3\xb2mics\n_START_PARAGRAPH_\nIntu\xc3\xaftivament l\'IHH es relaciona amb l\'\xc3\x8dndex de Lerner.  Aquest \xc3\xbaltim busca mesurar el poder (monopol\xc3\xadstic) d\'una empresa a trav\xc3\xa9s de la difer\xc3\xa8ncia entre el preu que una empresa carrega pels seus productes i el cost marginal de producci\xc3\xb3 (en una economia perfectament competitiva, aquestes quantitats haurien de ser iguals).  Sigui P el preu de venda al p\xc3\xbablic o de mercat. MC el cost marginal._NEWLINE_En la pr\xc3\xa0ctica, tant l\'\xc3\xadndex de Lerner com l\'IHH i el de la "relaci\xc3\xb3 de concentraci\xc3\xb3 de n-empreses" s\xc3\xb3n usats en conjunt per estudiar el grau de competitivitat d\'una economia.\n_START_SECTION_\nAltres aplicacions\n_START_PARAGRAPH_\nUna de les aplicacions de l\'\xc3\x8dndex \xc3\xa9s el c\xc3\xa0lcul de diversificaci\xc3\xb3 d\'una cartera d\'inversions. Aix\xc3\xb2 es pot considerar un \xc3\xbas derivat, l\'invers de l\'IHH: Com m\xc3\xa9s alt \xc3\xa9s l\'\xc3\xadndex, m\xc3\xa9s diversificada est\xc3\xa0 la cartera. (veure, per exemple, documents citats de la UE). Des del punt de vista dels individus o institucions propietaris de les carteres, aquesta \xc3\xa9s una situaci\xc3\xb3 sovint desitjable: a m\xc3\xa9s diversificada una inversi\xc3\xb3, menor el risc d\'una caiguda imprevista en el valor total de la mateixa._NEWLINE_L\'anterior t\xc3\xa9 tamb\xc3\xa9 una aplicaci\xc3\xb3 \xc3\xb2bvia a la \xe2\x80\x9cdifusi\xc3\xb3\xe2\x80\x9d d\'un producte al mercat. A m\xc3\xa9s alt l\'\xc3\xadndex,  major la penetraci\xc3\xb3 del producte al mercat, m\xc3\xa9s popular el seu \xc3\xbas. Des del punt de vista de les empreses, aquesta \xc3\xa9s una situaci\xc3\xb3 \xc3\xb2bviament desitjable. Consideri\'s, per exemple, el cas de la #Coca-cola._NEWLINE_A partir de 1998, s\'ha introdu\xc3\xaft, en mercats financers, l\'\xc3\x8dndex Fidessa,  que mesura la \xe2\x80\x9cfragmentaci\xc3\xb3\xe2\x80\x9d d\'un instrument financer. A m\xc3\xa9s alt l\'\xc3\xadndex, m\xc3\xa9s mercats o borses en els quals es ven. Un \xc3\xadndex d\'1 significa que aquest instrument (acci\xc3\xb3, bo, etc) es ven en una borsa en concret. Una vegada que l\'\xc3\x8dndex Fidessa arriba a 2, implica que l\'instrument \xe2\x80\x9cno pertany\xe2\x80\x9d a una borsa espec\xc3\xadfica._NEWLINE_Existeix literatura que utilitza aquest \xc3\xadndex per a una estimaci\xc3\xb3 de la concentraci\xc3\xb3 de la propietat, per la qual cosa el m\xc3\xa0xim d\'aquest \xc3\xadndex, tal com passa amb el monopoli en l\'\xc3\xbas estricte, implica un \xc3\xbanic propietari. A m\xc3\xa9s, existeixen m\xc3\xbaltiples estats intermedis d\'estructura de la propietat. Per exemple, a Llatinoam\xc3\xa8rica, l\'estructura de major abund\xc3\xa0ncia s\xc3\xb3n els controladors.'